Ilmiö kasvaa: rahaa katoaa suomalaisten tileiltä – Krp: Hotels.com mainittu yli 300 kertaa - Digitoday - Ilta-Sanomat
(KUVA: Sari Gustafsson / Lehtikuva, IS)
Julkaistu: 22.4.2016 15:16
22.4.2016 15:16
Mahdollisesti satojen suomalaisten luottokorttitietojen on epäilty vuotaneen suositusta Hotels.com -verkkopalvelusta. Poliisin mukaan selitys korttipetosten määrän kovaan kasvuun voi olla muuallakin.
Lentoja ja hotelleja välittävää Hotels.com-verkkosivustoa koskevien rikosilmoitusten määrä on kasvanut tänä vuonna rajusti. Tämän viikon keskiviikkoon mennessä poliisille oli tehty 321 rikosilmoitusta, joissa Hotels.com-palvelu on mainittu. Koko viime vuonna vastaavien ilmoitusten määrä oli 179, ja vuonna 2014 Hotels.comia koskevia rikosilmoituksia oli vain 46.
Esimerkiksi Kainuun Sanomissahttp://www.kainuunsanomat.fi/kainuun-sanomat/kotimaa/tililta-lahti-hetkessa-2%E2%80%89000-euroa-en-ole-kayttanyt-korttia-muualla-kuin-hotels-comissa/ on kerrottuhttp://www.kainuunsanomat.fi/kainuun-sanomat/kotimaa/tililta-lahti-hetkessa-2%E2%80%89000-euroa-en-ole-kayttanyt-korttia-muualla-kuin-hotels-comissa/ tapauksesta, joissa Hotels.comin palvelussa luottokorttia käyttäneen tililtä on myöhemmin veloitettu jopa tuhansien eurojen luottokorttiostoksia, jotka on tehty kortin omistajan tietämättä. Luottokorttitietojen on siis epäilty vuotaneen Hotels.comin järjestelmistä rikollisille.
– Täytyy pitää aina mielessä, että muitakin vaihtoehtoja on kuin Hotels.com, sanoo poliisikomisario Tero Muurmanhttps://www.is.fi/haku/?query=tero+muurman keskusrikospoliisista.
– Emme lukittaudu yhteen vaihtoehtoon ja etsi aukkoa vain Hotels.comista, vaan etsimme sitä muualtakin.
Poliisi on yrittänyt etsiä rikosilmoitusten perusteella muitakin yhteisiä nimittäjiä, esimerkiksi matkakohteista.
– Se hajonta on aika iso, Muurman sanoo.
– Esimerkiksi yksittäistä hotellia tai hotelliketjua ei tiedoissa ole. Näitä katsoimme ensimmäisenä, mutta niistä ei selitystä löytynyt.
Muurmanin mukaan ei ole myöskään merkkejä mistään sähköpostikampanjasta, jossa rikolliset olisivat esimerkiksi yrittäneet urkkia luottokorttitietoja väärennetyillä viesteillä, jotka olisivat näyttäneet tulevan Hotels.comilta.
Luottokorttipetosten tutkinnat ovat Muurmanin mukaan sujuneet hyvässä yhteistyössä Hotels.comin kanssa.
– Heitä ei tietenkään tämän tyyppinen julkisuus miellytä, hän sanoo.
– Olemme olleet puolin ja toisin yhteydessä. Olemme toimittaneet heille tietoja epäilyistä, heiltä on vastattu ja kysytty tarkentavia tietoja aivan normaaliin tapaan.
Muurman ei pysty sanomaan, kuinka paljon muissa maissa on tehty vastaavia Hotels.comiin liittyviä rikosilmoituksia. Ainakaan pikaisen verkkohaun perusteella ei maailmalta löydy tuoreita uutisia Hotels.comiin liitetyistä luottokorttipetoksista.
– On otettava huomioon sekin mahdollisuus, että asian saama julkisuus on saanut ihmiset mainitsemaan Hotels.comin useammin rikosilmoituksissa, arvioi rikoskomisario Tero Muurmanhttps://www.is.fi/haku/?query=tero+muurman keskusrikospoliisista.
Poliisin tilastoluvuista tosin selviää vain, että Hotels.com on mainittu rikosilmoituksessa, ei tarkkaan miten se liittyy ilmoitukseen.
Myös poliisin tarkistuksen perusteella vaikuttaa siltä, että suurimassa osassa rikosilmoituksista asiakas oli syöttänyt luottokorttitietonsa varauksen yhteydessä Hotels.com sivustolle. Muurmanin mukaan poliisikin havahtui Hotels.comiin liittyvien tapausten määrän kasvuun vasta median uutisoitua aiheesta.
Yleensä luottokorttipetosten määrä on kasvanut huomattavasti. Tilastokeskuksen mukaan viime vuonna tuli ilmi 10 900 maksuvälinepetosta, mikä on 41 prosenttia enemmän kuin vuonna 2014.
Muurmanin mukaan luottokorttipetosten tutkiminen on työlästä, sillä se vaatii muun muassa tarkat tiedot jokaisen luottokorttirikoksessa käytetyn kortin käyttöhistoriasta.
– Se selviää vain jos saamme riittävästi dataa, mitä voimme analysoida, verrata ristiin ja hakea siitä yhteistä nimittäjää. Se vaatii varmasti melkoisen tiedonkeruun siihen pohjalle, sillä mitä enemmän meillä sitä dataa on, sitä paremmin me pystymme siihen kaivautumaan, Muurman sanoo.
Hän arvioi, että Hotels.com-tapausten selvittelyssä voi kulua vielä pitkään.
Hotels.comiin liitetyistä luottokorttipetoksista on aiemmin uutisoitu muun muassa Turun Sanomissa http://www.ts.fi/uutiset/kotimaa/862300/Rahat+lahtevat+tileilta++poliisille+satoja+ilmoituksia+sivustostasekä muissa Lännen Mediaan kuuluvissa lehdissä.
IS ei tavoittanut tänään Hotels.comia kommentoimaan asiaa.
Hotels.comin viestinnästä tavoitettu Lizann Peppard vahvistaa Lännen Medialle sähköpostitse, että KRP on tutkinut sivuston osuutta maksukorttirikoksiin.
– Emme ole tässä tapauksessa löytäneet selviä todisteita siitä, että tietomurrot olisivat johtuneet Hotels.comin järjestelmistä. Selvitystyö jatkuu, Peppard viestittää.
Hotels.com ohjeistaa kaikkia, jotka epäilevät korttitietojen päätyneen vääriin käsiin, ottamaan suoraan yhteyttä kortin liikkeellelaskijaan, eli pankkiin.
Oletko joutunut luottokorttihuijauksen uhriksi?
Ääniä yhteensä 36340
Näin suojaudut luottokorttihuijauksilta
Rikoskomisario Tero Muurman antaa muutaman toimintaohjeen, jos epäilee joutuneensa luottokorttipetoksen uhriksi.
Tarkistan luottokorttimaksut aina ennen hyväksymistä. Luottokorttitiedoilla on voitu ostaa esimerkiksi tavaraa, palveluita tai lentolippuja. Summat voivat vaihdella paljonkin.
Ilmoita epäilyttävästä toiminnasta heti luottokorttiyhtiölle tai pankille
Kerro rikosilmoituksessa mahdollisimman täydelliset tiedot siitä, missä ja miten korttia on käytetty, milloin kortti on saatu. Ne auttavat rikostutkintaa.
Jos korttia ei käytä verkkomaksuissa, kannattaa laittaa turvarajat mahdollisimman pieneksi, jos se onnistuu pankin palvelussa. Joillekin korteille voi asettaa myös maakohtaisia rajoituksia. Tärkeätä on tietenkin muistaa muuttaa rajoituksia, jos tekee verkko-ostoksia tai lähtee matkoilel.
– Tämä vaatii tietenkin vaivannäköä, mutta toisaalta se on pieni vaiva verrattuna siihen mikä selvitystyössä on jälkeenpäin, Muurman sanoo.
Luottokorttiyhtiöt ovat yleensä korvanneet vahingot, kun petoksen uhri on tehnyt selvityksen.